
Premier Evelyn Wever-Croes: 
Acuerdo di Landspakket a wordo manda pa Parlamento: 





A DI RECON 
ARUI 








TRUCCION DI | 


UMINSA 








Aruba ta di nos tur y ta nos tur mester hiba nos pais padilanti 





Prome Minister Evelyn Wever-Croes, pa medio di un carta 
dirigi na Presidente di Parlamento, Señor Ady Thijsen, a 
manda Parlamento e acuerdo di Landspakket cu a wordo firma 
diabierna 13 di november, 2020 cu Hulanda pa loke ta trata e 
sosten di likides pa e di tres tranche. 


Despues di lunanan intenso y no facil pa Gobierno di Aruba 
desde cu Covid a dal mundialmente, diabierna ultimo Gobierno 
di Aruba a firma acuerdo cu Hulanda. Cu esaki por bisa tambe 
cu Aruba a drenta un etapa caminda cu tin mas trankilidad riba 
e tema financiero y tambe un etapa caminda cu por cuminsa 
reconstrui Pais Aruba. Banda di esaki, Hulanda lo brinda 
Aruba sosten pa reactiva nos economia y mas seguridad na 
nos frontera. 


Siman pasa durante Rijksministerraad a bay di acuerdo cu e 
contenido di e propuesta di e entidad nobo Caribisch Orgaan 
voor Herstel en Ontwikkeling (COHO). Siguientemente; Aruba 
lo haya e 209 miyon florin e siman aki, un fiansa na 0 porciento 
di interes cu lo cuminsa paga bek na 2022. E tercer instalacion 
aki ta pa e periodo di 1di juli te cu 31 di december 2020. 


E rijkswetten cu a wordo acorda esta: (1) supervision financiero/ 
Rijkswet Aruba Financieel Toezicht (RAFT) y (2) pa Caribisch 
Orgaan voor Herstel en Ontwikkeling (COHO), ta bay Raad 
van State y Raad van Advies (organonan consultativo) di 
Reino y di Aruba pa duna nan conseho riba e dos leynan aki. E 
consehonan aki ta bay pa Gobierno(nan) tene cuenta cu nan y 
despues pa e Parlamentonan. 


ay 

Continuacion Etapa di reconstruccion di pais Aruba a cuminsa.... 


= 








Cumplimento си e condicionnan di e Rijkswet ta esencial ра 
ricibi proximo instalacionnan di sosten di likides financiero 
(liquiditeitssteun). Cu e acuerdo cu a yega na dje, Hulanda 
lo sigui extende e prestamo reparti den diferente quota te na 
2025. 


“Aruba awor ta cuminsa un etapa nobo, un etapa di 
reconstruccion di nos pais. Nos no mester tin miedo di e etapa 
aki. Nos a yega di enfrenta cosnan mucho mas pisa cu esaki, 
y nos a surpasa nan y hasta logra nos Status Aparte. 

Lamentablemente e mal maneho financiero di 2009-2017 
a manca nos pais financieramente y Covid a bin pa caba di 


destrui'e prome cu nos por a caba di reconstrui'e. Esaki ta e 
realidad cu nos mester biba cu n'e. Pero awor ta cuminsa un 
etapa nobo. Ami ta cla pa e etapa aki. Ban uni y para fuerte 
poniendo Aruba prome. Aruba ta di nos tur y ta nos tur mester 
hiba nos pais padilanti”, Porme Minister Evelyn Wever-Croes 
a enfatisa. 


Den tur transparencia, e acuerdo aki por wordo haya online pa 
prensa y pueblo di Aruba: 
https://issuu.com/gabinetewevercroesaruba/ 
docs/bmaz-ondertekende_onderlinge_regeling_ 
aruba?fr=sNDYyNDIwOTgzNQ 

Evelyn Wever-Croes: 
Tres afia di Gabinete Wever-Croes: 


ARUBA TA DI NOS. Y HUNTO NOS LO HIBA 
ARUBA PADILANTI! 


Gabinete Wever-Croes 1 a wordo instala dia 17 di November 
2017. E coalicion MEP POR RED a huramenta pa hiba nos 
pais den e rumbo di progreso y prosperidad. Mainta tempran 
dia 20 di November 2017, yen di entusiasmo, Gabinete Wever- 
Croes a drenta Bestuurskantoor, y di biaha a constata cu e 
retonan pa salba nos pais lo ta grandi sin niun momento pensa 
cu retonan mas grandi tawata na caminda. 


Desde principio, Gabinete Wever-Croes a mira e urgencia pa 
cuminsa sania finansas di pais Aruba y cambia e rumbo cu 
Aruba tawata bayendo den dje. Y hunto mester a tuma pasonan 
duro pa pone Aruba bek riba e rumbo di finansas saludabel. Na 
final di 2019, Presupuesto 2020 a worde cera cu un surplus. 
Esaki den menos di dos aña y despues di decisionnan dificil, 
basa riba un vision, sacrificio, y compromiso pa saca Aruba for 
di e problema financiero. Por bisa tambe cu Gabinete Wever- 
Croes a marca e prome Surplus den nos presupuesto despues 
di 12 aña. Esaki solamente por a wordo logra door di dedicacion 
y un maneho structural di un Gobierno serio y responsabel 





Manera Aruba completo sa, e di tres aña di gobernacion no 
tawata ni facil ni normal. Apenas 4 luna despues cu Gabinete 
Wever-Croes a celebra su di dos aña di gobernacion na unda 
a entrega un presupuesto cu un surplus, Covid 19 a bin dal 
duro mundialmente. Gabinete Wever-Croes a wordo enfrenta 
cu e reto di mas grandi cu cualkier Gobierno di Aruba a yega 
di encontra. Un crisis enorme. Apesar cu ya caba e crisis 
financiero y economico laga atras pa un gobierno anterior 
iresponsabel tawata grandi, e crisis cu Covid tawata hopi 
mas grandi y a cuasa hopi mas daño. Sinembargo, Coalicion 
MEP, POR y RED, mescos cu e prome dia, ta determina pa 
reconstrui Aruba. 





Prome Minister Evelyn Wever-Croes: “Aruba a cuminsa un 
etapa nobo. Un etapa pa reconstrui nos pais. Cu e mesun 
perseverancia y determinacion di e prome dia, hunto nos lo 
enfrenta tur reto, sin miedo. Nos ta den e etapa direconstruccion, 
di oportunidad pa tur ciudadano, di union y speransa. Y e ser 
humano ta wordo poni central den tur esaki. Cu determinacion, 
fe, perseverancia, transparencia, trabou di ekipo y dialogo, lo 
construi bek nos pais pa entrega e generacionnan nos dilanti 
un miho Aruba. Nos a demostra caba cu hunto, den tempo di 
crisis, por saca nos pais for di e rumbo negativo cu nos pais 
tawata bayendo. Ban ta uni den e etapa aki y hunto reconstrui 
nos pais. Ami ta cla pa e etapa aki. Aruba ta cla pa e etapa aki. 
Aruba ta di nos tur y ta nos tur mester hiba nos pais padilanti”. 

Continuacion ARUBA ТА DI NOS. У HUNTO NOS LO НВА ARUBA PADILANTI..... 

MINISTER DI FINANSA, ASUNTONAN ECONOMICO Y CULTURA | 





MINISTER XIOMARA MADURO 








Exprodesk ta un unidad di Departamento di Asuntonan 
Economico, Industria (DEZHI) y comercio cu ta asisti y guia 
companianan local pa exporta nan producto y servicio. 


ARUBA SU 'INCUBATOR' PA TALENTO FEMENINO 
Minister Maduro ta informa cu pa stimula economia di Pais 
Aruba, Exprodesk tin e proyecto 'Empowered Women 
Exporters.’ Esaki ta un proyecto cu a cuminsa na december 
2019 cu e meta pa empodera y guia e hende muhe na Aruba 
pa haci negoshi exportando nan producto y/of servicio. 





Un grupo di comerciante femenino cu a participa na e 
tayer di Exprodesk, 'From Zero to Hero, Mastermind - 
Empowered Women Exporters,' facilita pa sra Taiana Mora 
di Nex Consulting, a dicidi di forma un aliansa strategico pa 
intercambia conocemento y yuda otro cu diferente proyecto pa 





asina por exporta nan producto y/of servicio. Di e manera aki a 
nace un incubadora special pa fomenta e talento femenino di 
Aruba. E grupo di ‘Empowered Women Exporters’ ta consisti 
di sra. Valeria Gomez di Vadavas, sra. Sharina Gumbs di 
Studio Gumbs, sra. Vanessa Hollander di PressPlay VDH 
Caribbean, sra. Virginia Rasmijn di Stage 2 Inspire, sra. Osyth 
Henriquez di Aruba Ocean Villas y sra. Suzy Maduro di Suzy 
Maduro Consultancy. E grupo ta reuni tur luna pa intercambia 
experencia cu otro. 


TUMA CONTACTO CU EXPRODESK 

Minister Xiomara Maduro kier encurasha specialmente e hende 
muhe comerciante di Aruba pa haci uso di e servicionan cu 
Exprodesk di DEZHI ta ofrece. Ademas e mandatario ta gradici 
tur participante di e incubadora ‘Empowered Women Exporters’ 
pa nan iniciativa pa sostene otro den e mundo di negoshi y 
exportacion. Pa mas informacion bishita www.exprodesk.com 
of tuma contacto via 521-2400. 

CENS02020 


Oficina Central di Estadistica kier a duna un update tocante 
Censo2020. Manera ta conoci den e luna di october Censo 
2020 por a wordo completa online of via telefoon. Desde 1 di 
november 2020 a cuminsa cu e parti di bishita di cas pa cas. 
Den e prome 2 simannan cu a pasa, un total di 21.213 adres a 
wordo bishita cu un averahe di 250 tellers. Un total di 20.489 
hogar y un total di 57.998 persona a wordo conta . 


CBS A OPTA PA HABRI E POSIBILIDAD DI YENA E 
CUESTIONARIO DI CENSO2020 ONLINE BEK 

Teniendo na cuenta e partidinos poblacion cu awordo contaden 
e luna di october y durante e prome 2 simannan di november, 
un 50% di nos poblacion a wordo conta. Teniendo na cuenta 
cu 2 siman mas falta pa Censo2020 finaliza, CBS a opta pa 
habri e posibilidad di yena e cuestionario di Censo2020 online 
bek. Esaki ta posibel bek di 20 pa 30 di november 2020. Pa cu 


Censo 2020 = k 


esaki e Help Desk di Censo2020 lo ta activo bek entrante 20 di 
november di 8 'or di mainta te cu 8 'or di anochi. E number di 
e help desk a keda: 524-7444. 


E PARTI DI BISHITA DI CAS PA CAS TAMBE TA SIGUI TE 
CU 30 DI NOVEMBER 2020 

CBS kier a tuma e oportunidad pa pidi e cooperacion di e 
pueblo di Aruba. Awor mas cu nunca ta di sumo importancia 
pa e desaroyonan cu a y ta tumando lugar den nos poblacion 
pa asina nos por planifica abase di datonan real y confiabel 
y abase di situacion actual cu ta tumando lugar den nos 
comunidad pa asina nos por planifica un mihor futuro pa nos 
tur. 


Pasobra Aruba Ta Conta Riba BO ! 


( 

57.998 persona a wordo conta 


12.360 mucha (0-17 aña) – =< № 
36.401 adulto (18-64 aña) 


9.237 hende g grandi (65+ aña) 

Departamento di Salud Publico: 


UPDATE 17 DI NOVEMBER 2020 


Segun resumen di awe 12 persona mas a recupera di covid, a keda registra un total di 8 caso nobo di Covid-19, di 
cual 1 ta no-residente, (“positivity rate” awe ta 10 %). 

Casonan activo pa awe ta na 85, total di testnan haci na airport y hospital hunto ta 302, testnan haci na laboratorio di 
hospital so ta 70, total di casonan di fayecimento relaciona cu Covid-19 ta 44. 


Averahe di casonan pa dia abase semanal ta 7 caso, averahe di “positivity rate” pa dia abase semanal ta 9% 
Hospital ta informa cu tin un total di 10 persona interna di cual 3 ta den Cuido Intensivo y 7 isola riba piso general. 
Mientras cu tur data ta indica cu Aruba tin control riba e transmicion di covid cu ta tumando lugar. 


Awor nota e momento pa fiesta y lubida e esfuerso y sacrificio cu nos a haci pa por ta caminda nos ta. E virus di 
Covid-19 ta sigui tey presente riba nos isla y nos mester sigui control'e. 


Dentro di poco Aruba lo mester wordo cambia di “code”oranje pa geel indicando cu nos ta un destinacion sigur pa 
por biaha. Poco poco Aruba ta recupera su salud y economia atrobe. 


Ban sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui 
mantene isolacion of cuarentena ora bo wordo indica, sigui cumpli y sigui cuida Aruba ta conta cu bo! 


CORONAVIRUS 


COVID-19 


ARUBA 


== BESS no RESIDENTE 
ән ; i 





ACTIVO 85 69 16 
RECUPERA | 4547 4470 77 
POSITIVO 4676 4583 93 

T NEGATIVO | 40347 - = 
GETEST 45023 = = 
22549 = = 

44 44 0 






Gobierno di Aruba 








1.5 m 
Minimo 


f 


Max 4 persona 
na mesa 


Mantene Beach cera 
distancia 12'or AM - S'or AM 














MINISTER GLENBERT F. CROES 

MENSAHE DI MINISTER GLENBERT CROES 


Den cuadro di e 3er Siman di Lantamento di Mucha 














Dialuna atardi a duna inicio na un siman importante pa loke ta 
e bienestar di muchanan y hobennan di Aruba. 


Desde inicio di e gobernacion aki, e bienestar di nos muchanan 
ta prioridad di maneho di Gabinete Evelyn Wever-Croes y 
muy en especial di Ministerio di Asuntonan Social y Labor. 
Concientizacion y educacion tocante lantamento di nos yuinan 
sigur ta un parti importante di e maneho aki. 


Aruba hunto cu e demas islanan den Caribe Hulandes ta 
forma parti di e Taskforce di Derechonan di Mucha den Reino 
Hulandes. E Taskforce aki tin e tarea pa atende topiconan 
importante pa e islanan den un forma colectivo. 


Un di e temanan cu sigur kier promove ta e bienestar di nos 
muchanan riba tur e islanan enfokando riba Lantamento di 
Mucha den un ambiente di siguridad, amor y cariño. Pa es 
motibo aki a lanta e “Comision Pedagogico” cu ta encarga pa 
realisa e Vision Pedagogico di Aruba. 


E instancianan cu ta forma parti di e “Comision Vision 
Pedagogico Aruba” ta: 





- Tienda di Educacion 

- Fundacion Respeta Mi 

- Fundacion Pa Nos Muchanan 

- Stichting Wit Gele Kruis 

- Departamento di Asunto Social. 


Banda di e comision pedagogico, tin un plataforma grandi di 
organisacionan cu ta sostene e trabou y e vision pedagogico. 


Asina desde 2018 Aruba, mescos cu e otro paisnan den 
Reino Hulandes, a cuminsa pone extra atencion riba e tema di 
lantamento di mucha pa medio di e “Siman di Lantamento di 
Mucha”, loke nan ta yama “Opvoedvveek” na Hulanda. 
Gobierno a scohe e siman aki, door cu e ta inclui e fecha 20 di 
november cu ta “Dia Internacional di Derecho di Mucha”. 


Dialuna 16 di november 2020 a toca mi e honor pa inaugura e 
di tercer “Siman di Lantamento di Mucha” na Aruba. 


E “Siman di Lantamento di Mucha” ta continua te cu 25 di 
november, unda e enfoke di e aña aki ta ariba e mayornan. Lo 
presenta dos curso interesante cu lo ser ofreci aki mes na e 
Centro pa Hoben y Famia. Esaki lo continua durante weekend 
cu diferente actividadnan cu e enfoke ariba nos muchanan, 
hobennan y nan famia. Otro siman lo continua cu e Conferencia 
di e Taskforce di Reino Hulandes riba temanan interesante pa 
e profesionalnan den veld. 


Un gradicimento na tur miembronan di “Comision Vision 
Pedagogico Aruba”, demas partners y instancianan cu ta 
organisa e diferente sesionnan durante e bunita siman aki. 
Un gradicimento tambe na Sociaal Crisis Plan cu ta sostene 
"Comision Vision Pedagogico Aruba”. 


Mi ta termina enfatisando e importancia di nos muchanan y 
famianan ya cu nan ta fundeshi di nos comunidad. Ademas un 
saludo caluroso na tur e profesionalnan cu dia den y dia afo ta 
dedica na e importante labor den e veld aki. 


Mi ta desea tur participante un exitoso Siman di Lantamento 
di Mucha. 


Cu esaki oficialmente mi ta inaugura “Siman di Lantamento di 
Mucha 2020”. 

MINISTER ANDIN BIKKER 


Korps Politie Aruba: 
18 STUDIANTE A TERMINA NAN ESTUDIO 


POLICIAL EIRENIS 


Awor Aruba tin 18 polis hoben, cualifica y determina pa sirbi 
nos pais. Ta trata aki di Andrews, S. Harilal, L. Peterson, M. 
Palm, D. Hodge, K. Nobibux, D. Angela, R. Laveist, J. De kort, 
M. Santana, C. Boekhoudt, F. Boekhoudt, E. Boekhoudt, J. 
Charles, J. Vrolijk, N. Kuiperdal, K. Molina, J. Y Maduro S. 





Nos organisacion ta hoben pero nos tin un solo meta en comun 
pa brinda e seguridad, combati criminalidad y pa sirbi nos pais. 
Pabien na Klas 2016 awor e trayectoria policial ta inicia. Danki 
tambe na e famia di e studiante pa nan pasenshi y sosten 
durante e ultimo 4 afianan. Awor aki bo por ta orguyoso cu bo 
yui lo sirbi nos pais! 

